Diari Oficial de la Generalitat Valenciana


Sumari del DOGV 5616, del 10-10-2007 (2007/11692)

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat a través de la Conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Primer de Llevant Sector 1.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11223


Data del document
:   01-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cooperació administrativa
    * cooperativa agrícola
    * ordenació hidroagrícola

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat a través de la Conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Primer de Llevant Sector 1. [2007/11551]  
La Generalitat a través de la conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura) ha subscrit, després de la tramitació prèvia reglamentària, entre la Generalitat a través de la conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura), el día 19 de juny de 2007, una addenda al conveni subscrit entre la Generalitat i la Comunitat General de Regants Riegos de Levante (esquerra del Segura) per a l'execució d'obres de millora i modernització dels regadius del Primer de Llevant Sector 1, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis amb el número 1264/2007, i que figura com a annex d'esta resolució.  
València, 1 d'octubre de 2007. El director general de Relacions amb les Corts i Secretariat del Consell: Ángel Mompó Romero.  
Addenda al conveni subscrit entre la Generalitat, a través de la conselleria d'Agricultura, Pesca i Alimentació, i la Comunitat General de Regants Riegos de Levante (izquierda del Segura) per a l'execució d'obres de millora i modernització dels regadius del Primer de Llevant Sector 1  
València, 19 de juny de 2007  
Compareixen  
D'una part, el conseller d'Agricultura, Pesca i Alimentació, Juan G. Cotino Ferrer, en exercici de les competències atribuïdes pels Decrets 6/2004, de 26 d'agost de 2004 (DOGV núm. 4829, de 27 d'agost de 2004) i el 7/2004, de 27 d'agost de 2004 (DOGV núm. 4830, de 30 d'agost de 2004) i en virtut de l'autorització concedida per Acord del Consell de data 25 de maig de 2007.  
I d'una altra, Manuel Serrano Richarte, president de la Comunitat General de Regants Riegos de Levante (esquerra del Segura), facultat per Acord de 18 de desembre de 2005, de la Junta General de la Comunitat de Regants.  
Exposen  
Que el 13 de desembre de 2006, la conselleria i la comunitat de regants van subscriure el Conveni entre la conselleria d'Agricultura, Pesca i Alimentació i la Comunitat General de Regants Riegos de Levante (esquerra del Segura) per a l'execució de les obres de millora i modernització dels regadius del Primer de Llevant i Sector 1. En la clàusula tercera s'establia que la inversió màxima auxiliable quedaria fixada en l'import d'adjudicació del projecte sotmés a licitació, d'acord amb el que es disposa en la clàusula segona.  
També establia que el compromís econòmic seria realitzat per mitjà d'addenda a l'esmentat conveni.  
El 26 d'octubre de 2006, la SEIASA adjudicà l'empresa Joca Ingeniería y Construcciones, SA, les obres del Projecte per a l'execució de les obres de millora i modernització dels regadius del Primer de Llevant. Sector 1, per un import total de 2.280.597,55 euros.  
En conseqüència, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a això, els qui compareixen, amb la representació que ostenten, formalitzen la present addenda d'acord amb les següents,  
Clàusules  
Primera  
L'import màxim de l'ajuda que la conselleria d'Agricultura, Pesca i Alimentació, concedix a la Comunitat General de Regants Riegos de Levante (esquerra del Segura) per a l'execució de les obres del Projecte per a l'execució de les obres de millora i modernització dels regadius del Primer de Llevant. Sector 1, queda fixat en 570.149,38 euros, amb la següent distribució d'anualitats:  
Any 2007 \_\_\_\_\_\_\_\_\_\_\_\_\_\_\_\_\_ 247.442 €  
Any 2008 \_\_\_\_\_\_\_\_\_\_\_\_\_\_\_\_\_ 82.664 €  
Any 2009 \_\_\_\_\_\_\_\_\_\_\_\_\_\_\_\_\_ 82.664 €  
Any 2010 \_\_\_\_\_\_\_\_\_\_\_\_\_\_\_\_\_ 82.664 €  
Any 2011 \_\_\_\_\_\_\_\_\_\_\_\_\_\_\_\_\_ 74.715,38 €  
Esta distribució d'anualitats podrà ser modificada per resolució de la conselleria, a petició de la comunitat de regants, sempre que existisca disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 44.46.24.9299.910.12.7, línia T6144000  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Quinta  
Per al cas en què qualsevol de les anualitats previstes en el present conveni no fóra íntegrament certificada amb anterioritat a la finalització del corresponent exercici, s'establix una penalització consistent en la minoració de la subvenció en la quantia que s'haguera deixat de certificar. Esta penalització també s'aplicarà si no pot ser emés el certificat preceptiu per falta d'autorització al supervisor per al seu accés a les obres, l'estat dels mesuraments o qualsevol altre document necessari per al càlcul de l'obra realment executada.  
El conseller d'Agricultura, Pesca i Alimentació. Juan G. Cotino Ferrer.   
El president de la Comunitat General de Regants i Riegos Levante (esquerra del Segura). Manuel Serrano Richarte.